97/830/EY: Komission päätös, tehty 11 päivänä joulukuuta 1997, päätöksen 97/613/EY kumoamisesta sekä Iranista tuotavien tai Iranista peräisin olevien pistaasipähkinöiden ja eräiden niistä valmistettujen tuotteiden tuontiin sovellettavista erityisehdoista (ETA:n kannalta merkityksellinen teksti)



Virallinen lehti nro L 343 , 13/12/1997 s. 0030 - 0034



KOMISSION PÄÄTÖS, tehty 11 päivänä joulukuuta 1997, päätöksen 97/613/EY kumoamisesta sekä Iranista tuotavien tai Iranista peräisin olevien pistaasipähkinöiden ja eräiden niistä valmistettujen tuotteiden tuontiin sovellettavista erityisehdoista (ETA:n kannalta merkityksellinen teksti) (97/830/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon elintarvikehygieniasta 14 päivänä kesäkuuta 1993 annetun neuvoston direktiivin 93/43/ETY (1) ja erityisesti sen 10 artiklan 1 kohdan, sekä katsoo, että Iranista tuotavien tai Iranista peräisin olevien pistaasipähkinöiden ja eräiden niistä valmistettujen tuotteiden tuonnin väliaikaisesta keskeyttämisestä 8 päivänä syyskuuta 1997 tehty komission päätös 97/613/EY (2) on voimassa 15 päivään joulukuuta 1997, ja se on kumottava, Iranista tuotavista tai Iranista peräisin olevista pistaasipähkinöistä on lukuisissa tapauksissa löydetty liian korkeita aflatoksiini B1:n pitoisuuksia, kuten elintarvikealan tiedekomitea on todennut, aflatoksiini B1 aiheuttaa maksasyöpää jo hyvin pieninäkin annoksina ja on lisäksi genotoksinen, tämä aiheuttaa vakavan uhkan kansanterveydelle yhteisössä, ja on välttämätöntä ryhtyä nopeasti suojatoimenpiteisiin yhteisön tasolla, hygieniaoloista Iranissa tehty tutkimus paljasti, että hygieniakäytäntöjä ja pistaasipähkinöiden jäljitettävyyttä on parannettava; tutkimusryhmällä ei ollut mahdollisuutta tarkastaa kaikkia pistaasipähkinöiden vientiä edeltävän käsittelyn vaiheita; Iranin viranomaiset ovat tehneet sitoumuksia erityisesti tuotantoon, käsittelyyn, lajitteluun, jalostukseen, pakkaamiseen ja kuljetukseen liittyvien käytäntöjen kehittämiseksi; näin ollen Iranista tuotaviin tai Iranista peräisin oleviin pistaasipähkinöihin ja niistä valmistettuihin tuotteisiin on aiheellista soveltaa erityisehtoja kansanterveyden korkean tason suojelun varmistamiseksi, Iranista tuotavien tai Iranista peräisin olevien pistaasipähkinöiden ja niistä valmistettujen tuotteiden tuonti on sallittua edellyttäen, että näitä erityisehtoja noudatetaan, pistaasipähkinöiden ja niistä valmistettujen tuotteiden tuotannossa, lajittelussa, käsittelyssä, jalostuksessa, pakkaamisessa ja kuljetuksessa on noudatettava hyviä hygieniakäytäntöjä; tuote-erästä otettujen näytteiden aflatoksiini B1:n pitoisuus ja aflatoksiinin kokonaispitoisuus on määritettävä juuri ennen tuote-erän lähtemistä Iranista, Iranin viranomaisten on esitettävä asiakirjoihin perustuvat todisteet jokaisen Iranista tuotavan tai Iranista peräisin olevan pistaasipähkinäerän tuotantoon, lajitteluun, käsittelyyn, jalostukseen, pakkaamiseen ja kuljetukseen liittyvistä olosuhteista sekä tuote-erästä otettujen näytteiden aflatoksiini B1:n pitoisuutta ja aflatoksiinin kokonaispitoisuutta koskevien laboratoriomääritysten tulokset, kolmansista maista tuotavat tai niistä peräisin olevat pistaasipähkinäerät on analysoitava kaikista lähteistä peräisin olevien pistaasipähkinöiden aflatoksiini B1:n pitoisuuksien ja aflatoksiinin kokonaispitoisuuksien määrittämiseksi; tätä tarkoitusta varten toteutetaan virallisia, yhteensovitettuja elintarvikkeiden valvontaohjelmia, ja jäsenvaltioita on kuultu asiassa 29 päivänä lokakuuta 1997 ja 10 päivänä marraskuuta 1997, ON TEHNYT TÄMÄN PÄÄTÖKSEN: 1 artikla Tällä päätöksellä kumotaan Iranista tuotavien tai Iranista peräisin olevien pistaasipähkinöiden ja eräiden niistä valmistettujen tuotteiden tuonnin väliaikaisesta keskeyttämisestä 8 päivänä syyskuuta 1997 tehty päätös 97/613/EY. 2 artikla 1. Jäsenvaltiot saavat tuoda yhteisöön - CN-koodiin 0802 50 00 kuuluvia pistaasipähkinöitä - CN-koodeihin 2008 19 13 ja 2008 19 93 kuuluvia paahdettuja pistaasipähkinöitä jotka ovat peräisin Iranista tai jotka tuodaan sieltä, ainoastaan, jos tuote-erän mukana seuraa virallisen näytteenoton ja analyysin tulokset sekä Iranin terveysministeriön edustajan täyttämä, allekirjoittama ja todentama liitteessä I esitetty kasviterveystodistus. 2. Iranista tuotavia tai sieltä peräisin olevia pistaasipähkinöitä ja niistä valmistettuja tuotteita saa tuoda yhteisöön ainoastaan liitteessä II lueteltujen maahantulopaikkojen kautta. 3. Jokainen tuote-erä merkitään koodilla, joka on sama kuin edellä 1 kohdassa mainitun virallisen näytteenoton ja analyysitulosten koodi sekä kasviterveystodistuksessa oleva koodi. 4. Kunkin jäsenvaltion toimivaltaiset viranomaiset valvovat, että Iranista tuotaviin tai Iranista peräisin oleviin pistaasipähkinäeriin on liitetty edellä 1 kohdassa mainitut kasviterveystodistus ja näytteenotto- ja analyysitulokset. 5. Toimivaltainen viranomainen varmistaa, että jokaisesta tuote-erästä otetaan järjestelmällisesti näytteitä ja ne analysoidaan aflatoksiini B1:n pitoisuuden ja aflatoksiinin kokonaispitoisuuden määrittämiseksi ennen tuote-erän saattamista markkinoille. Kyseinen toimivaltainen viranomainen ilmoittaa komissiolle näiden määritysten tulokset. 3 artikla Tätä päätöstä tarkistetaan ennen 31 päivää lokakuuta 1998 sen arvioimiseksi, takaavatko 2 artiklassa mainitut erityisehdot riittävän kansanterveyden suojelun tason yhteisössä. Samoin arvioidaan, onko erityisehtojen soveltamista syytä jatkaa. 4 artikla Jäsenvaltioiden on toteutettava tämän päätöksen noudattamisen edellyttämät toimenpiteet. Niiden on ilmoitettava tästä komissiolle. 5 artikla Tämä päätös on osoitettu kaikille jäsenvaltioille. Tehty Brysselissä 11 päivänä joulukuuta 1997. Komission puolesta Franz FISCHLER Komission jäsen (1) EYVL L 175, 19.7.1993, s. 1 (2) EYVL L 248, 11.9.1997, s. 33 LIITE I >KAAVION ALKU> >KAAVION LOOPU> LIITE II Luettelo niistä maahantulopaikoista, joiden kautta Iranista tuotavia tai Iranista peräisin olevia pistaasipähkinöitä ja niistä valmistettuja tuotteita saa tuoda Euroopan yhteisöön >TAULUKON PAIKKA>